**Κυριακάτικα Εκπαιδευτικά προγράμματα**

**(Για παιδιά από 5 έως 12 ετών)**

**Κυριακή 7 Απριλίου 2013**

**Χίμαιρα, Κένταυροι, Σφίγγα…**

…είναι μερικά μόνο από τα πλάσματα που δημιούργησε η φαντασία των Αρχαίων Ελλήνων. Συνδυασμός δύο ή και περισσότερων όντων, είναι όλα ονομαστά για τις υπερφυσικές τους δυνατότητες και «καταστροφικές» συνήθειες, όμως πάντοτε βρισκόταν κάποιος να τα αντιμετωπίσει!

Αυτή την Κυριακή οι μικροί μας φίλοι αποκαλύπτουν τον κόσμο των χιμαιρικών πλασμάτων που δημιουργήθηκαν από τον εκρηκτικό συνδυασμό φαντασίας και πραγματικότητας στο μυαλό των αρχαίων. Μέσα από παιχνίδια, κατασκευές και αινίγματα, τα παιδιά γνωρίζουν όσα δεν ήξεραν για τη μυθική Χίμαιρα, τους Κενταύρους κι άλλα πλάσματα, ενώ παράλληλα γίνονται και τα ίδια «μυθοπλάστες» και εμπνευστές των δικών τους αλλόκοτων όντων.

***Νήπια και παιδιά όλων των τάξεων του Δημοτικού***

**Κυριακή 14 Απριλίου 2013**

**Ο κόσμος των Βίκινγκς σε 90 λεπτά!**

Μιάμιση ώρα είναι άραγε αρκετή για να γνωρίσουν τα παιδιά τους Βίκινγκς; Τι απ’ όλα όσα ξέρουμε γι΄ αυτούς τους ξεχωριστούς θαλασσοπόρους του Βορρά είναι μύθος και τι πραγματικότητα;

Τα ταξίδια, η καθημερινότητα, οι συνήθειες, η γραφή, η ενδυμασία, το χιούμορ, τα ήθη και τα έθιμα των Σκανδιναβών εξερευνητών αποκαλύπτονται στα παιδιά μέσα από το παιχνίδι και τη δημιουργία. Οι μύθοι τους γίνονται πηγή έμπνευσης για τα παιδιά και η γραφή τους...παιχνιδάκι!

***Νήπια και παιδιά όλων των τάξεων του Δημοτικού***

**Κυριακή 21 Απριλίου 2013**

**Θησέας: στο λαβύρινθο των περιπετειών του!**

Χωρίς το μίτο της Αριάδνης, ο Θησέας θα είχε μείνει στο λαβύρινθο και ο Μινώταυρος θα τον είχε «εξαφανίσει»…Τα παιδιά «ξεθάβουν» από το κουτί της μυθολογίας, αυτή κι άλλες πολλές από τις περιπέτειες του Θησέα μέχρι να γίνει βασιλιάς.

 Οι μικροί μας φίλοι γνωρίζουν τον θαρραλέο ήρωα Θησέα και τα κατορθώματα του, που τον έκαναν τόσο γνωστό κι αγαπητό στους αρχαίους προγόνους μας. Οι μύθοι που τον περιβάλλουν γίνονται πηγή έμπνευσης για παιχνίδια και καλλιτεχνικές δημιουργίες.

***Νήπια και παιδιά όλων των τάξεων του Δημοτικού***

**Κυριακή 28 Απριλίου 2013**

**Πασχαλινό εργαστήρι!**

Καλλιτεχνικές δημιουργίες με…πασχαλινή έμπνευση και διάθεση!

Σε εορταστική ατμόσφαιρα, ο «Ελληνικός Κόσμος» στήνει ένα πασχαλινό εργαστήρι με παιχνίδια και πρωτότυπες κατασκευές. Τα παιδιά μαθαίνουν ήθη κι έθιμα από πολλές γωνιές της Ελλάδας, παίζουν, ζωγραφίζουν και δημιουργούν, με αφορμή τις ημέρες του Πάσχα.

***Νήπια και παιδιά όλων των τάξεων του Δημοτικού***

**Γενικές πληροφορίες για τα Κυριακάτικα Εκπαιδευτικά Προγράμματα του «Ελληνικού Κόσμου»**

- Ώρες προσέλευσης: 10:00 και 12:00. Ώρες έναρξης: 10:30 και 12:30. Διάρκεια προγραμμάτων 90 λεπτά.

- Κόστος συμμετοχής: 8,50 ευρώ

- Είναι απαραίτητη η έγκαιρη δήλωση συμμετοχής στο τηλέφωνο 212 254 0600 σε εργάσιμες ημέρες και ώρες.

- Τα προγράμματα πραγματοποιούνται στο Κέντρο Πολιτισμού «Ελληνικός Κόσμος» (<http://sundays.hellenic-cosmos.gr/>) στην οδό Πειραιώς 254 στον Ταύρο.

- Διατίθεται δωρεάν υπόγειος χώρος στάθμευσης.

***Για περισσότερες πληροφορίες: κα Λήδα Καρανικολού, Υπεύθυνη Επικοινωνίας «Ελληνικού Κόσμου», τηλ. 212 254 0444***